钦定古今图书集成/理学汇编/文学典/第024卷 > 褚陶
## 钦定古今图书集成/理学汇编/文学典/第024卷 > 褚陶

按《晋书文苑传》：“陶字季雅，吴郡钱塘人也。弱不好弄，
少而聪慧，清澹闲默，以坟典自娱。年十二，作《鸥鸟》《水
硙》二赋，见者奇之。陶尝谓所亲曰：‘圣贤备在黄卷中，
舍此何求？州郡辟，不就。吴平，召补尚书郎。张华见之，
谓陆机曰：‘君兄弟龙跃云津，顾彦先凤鸣朝阳，谓东
南之宝已尽，不意复见褚生’。机曰：‘公但未睹不鸣不
跃者耳’’。”华曰：“故知延门之德不孤，川岳之宝不匮矣。”
迁九真太守，转中尉。年五十五卒。